GiliGold/VAD_KnessetCorpus huggingface dataset:
אורי אריאל: אני לא מציע לכם למחול על כבוד הוועדה, שיבוא ויסביר.
משה גפני: אורי, בוא נשים את הדברים על השולחן.
משה גפני: אין לי שום עניין לכאן או לכאן, שום עניין.
משה גפני: איתן דנגוט טען שההעברה הזאת היא חלק מההעברה הקודמת.
משה גפני: זה נכון מבחינת התשלום של השכר, מבחינת הנושאים שהיו בפנייה הקודמת.
משה גפני: הבעיה היתה שמשרד האוצר התעכב.
משה גפני: הוא העביר את ההעברה ההיא, והתעכב עם ההעברה הזאת.
משה גפני: בעצם אלו היו צריכות שתי העברות באותה ישיבה כמעט באותה הצבעה.
משה גפני: זה חלק מהעניין.
אורי אריאל: בוא נשים את הדברים על השולחן.
אורי אריאל: לפני שלושה חודשים אני שמתי רביזיה.
אורי אריאל: אתה אמרת שתהיה פגישה.
אורי אריאל: לא היתה פגישה כי לאלוף הזה יש את ההתנהלות שלו, ואני לא דן על זה עכשיו.
אורי אריאל: הוא לא יכול להיפגש עם חברי כנסת?
אורי אריאל: בסדר, זה עניינו.
אורי אריאל: אבל, שלא יצפה שבהתנהלות הזאת הוא יקבל פה - - -.
אורי אריאל: אני מציע לכם, או כך אני אנהג, הוא לא יקבל פה עדיפות על אף אחד אחר.
אורי אריאל: הוא יציג, יסביר.
אורי אריאל: לא היה אכפת לי אם אנשי האוצר היו מסבירים – גם בסדר, נניח.
אורי אריאל: אבל, הם לא מכירים את כל הפרטים.
אורי אריאל: אדרבה, ניתן לו את ההזדמנות לבוא ולהסביר - שיבוא ביום שני.
שי חרמש: לפרוטוקול אני רוצה שייאמר שאני חושב שלאור העובדה שאנו חוזים לא אחת בבעיות של הפרות חוק וסדר ביהודה ושומרון, אני חושב שהצורך באכיפה - - -
משה גפני: אבל, לא זה הדיון.
שי חרמש: היות ולהערכתי תהיה פה בהחלט בעיה של אכיפת חוק וסדר – נא להכניס את זה לפרוטוקול - ברגע שיש בעיה של חוק וסדר אני מוכן להתגבר על כבודי ועל האגו אם האלוף מגיע או לא מגיע.
שי חרמש: אני מוכן לתת לו קרדיט ואת התקציב שייאכפו חוק וסדר ביהודה ושומרון.
שי חרמש: לכן, ראוי לאשר את זה.
שי חרמש: יבוא אחרי זה האלוף וייתן את כל הפרטים שרוצים.
יעקב אדרי: אנחנו ניגשנו לעניין החשוב של המשכורות – לשלם לאנשים את השכר שלהם.
משה גפני: חברי הוועדה, בנושאים האלה אני לא הולך לפי החלק הפוליטי.
משה גפני: לפעמים אנחנו עושים דבר והיפוכו.
משה גפני: אנחנו מעבירים למגזרים שונים, אנחנו נותנים על נושאים שבעצם אידיאולוגית הם לכאורה סותרים האחד את השני.
משה גפני: על כל פנים, אני לא עושה את החשבון הזה.
משה גפני: יש לחבר הכנסת אורי אריאל טענה נכונה.
משה גפני: הטענה היא שאני ניסיתי לעשות אז, עוד לפני שלושה חודשים, פגישה בין האלוף איתן דנגוט לבינו ולא הצלחתי, ולא בגללי.
אורי אריאל: וגם לא בגללי – שלא יהיה פה איזה בלבול.
משה גפני: כן, וגם לא בגללך.
משה גפני: מבלי להיכנס לעניין האידיאולוגי, ולפי דעתי אין פה נושא של אידיאולוגיה יש פה באמת - - -
אורי אריאל: אני בכלל לא שמתי לב.
אורי אריאל: אתם כבר אישרתם היום איזה העברה אחת למינהל האזרחי.
משה גפני: לא, לא אישרנו.
משה גפני: שם זה לא משכורות.
משה גפני: מדובר על העברות שהיו גם בישיבה הקודמת וגם בהעברה הזאת, היא היתה בעצם צריכה להיות באותה בקשה שלי מחבר הכנסת אורי אריאל לאשר בכל זאת את ההעברה הזאת.
משה גפני: כי כאן מדובר על העובדה הזאת שאם אכן לא נאשר את ההעברה, אנשים לא יקבלו משכורת – על זה מדובר.
משה גפני: המציאות הזאת של הנושא האידיאולוגי שאורי מעלה הוא נושא נכון.
משה גפני: הוא לא בדיוק ההעברה הזאת.
משה גפני: שי, זה גם לא הנושא של שמירת חוק וסדר.
משה גפני: לא זה מה שעומד לדיון ביסוד ההעברה הזאת.
משה גפני: הנושא של כן הקפאה ולא הקפאה, וכן מקדמים פרויקטים שם ולא מקדמים פרויקטים, זה בהעברות אחרות.
אורי אריאל: למען הסר ספק, אם המינהל האזרחי ירצה, הוא יעכב נניח את הדלק ואת הוצאות הג'יפים ואת כל הדברים האחרים, וישלם להם משכורות.
אורי אריאל: יש לו את האפשרות הזאת, ואני אומר את זה מידיעה.
אורי אריאל: זה נוח להגיד פה משכורות.
משה גפני: אבל, זה הנושא.
משה גפני: אחרת, מה איכפת לי?
משה גפני: אתה רואה שעיכבתי את הבקשה שלך שלושה חודשים.
אורי אריאל: כי האלוף לא נפגש.
משה גפני: אני הולך לסדר את המפגש הזה.
אורי אריאל: אדרבה, בשמחה ובששון.
משה גפני: רבותי, מי בעד אישור הפניות ירים את ידו?
משה גפני: 1, מי נמנע?
משה גפני: הצבעה 5 - בעד 1 - נגד
יעקב אדרי: נעשה את זה עכשיו.
משה גפני: מנסים לעשות עכשיו את הפגישה שעליה מדובר, ואני חושב שצריך לעשות אותה.
משה גפני: אני מקווה שהיא תתבצע.
משה גפני: אני מבקש שתוריד את הרביזיה, שלא נצביע נגדה.
אורי אריאל: אני מציע שאחרי הפגישה נראה מה לעשות.
משה גפני: לא אחרי הפגישה.
אורי אריאל: יושב-ראש הוועדה, נעניתי לך פעם קודמת למרות שאתה יודע שלא רציתי, והפעם אני לא מוריד אותה והיא נשארת.
אורי אריאל: אדרבה, אני אומר עוד הפעם, מצידי הפגישה יכולה להיום היום - - -.
אורי אריאל: אני לא מעכב את - - -
משה גפני: ברגע שנקבעת הפגישה, אתה מסיר את הרביזיה?
שי חרמש: תצביע על הרביזיה.
שי חרמש: בוא נצביע על הרביזיה בעוד חצי שעה ונראה.
אורי אריאל: מכובדי, אני לא צריך פגישות עם - - -, אני רוצה לדעת מה יהיה בפגישות.
שי חרמש: נו, בחייך.
שי חרמש: אתה מבין?
שי חרמש: התכנים - זה כבר לא העניין.
שי חרמש: יש לך לפי התקנון חצי שעה.
שי חרמש: בוא נתפזר - - -
משה גפני: לא, לפי התקנון אני יכול להצביע מייד כי זה הסעיף הבא בסדר-היום.
משה גפני: הלאה, מס' פנייה 156, 157.
יאיר אידר: הפנייה נועדה לתגבר את תקציב המשרד לביטחון פנים בסך של 17.4 מיליוני שקל עבור מימוש תוכנית לתגבור הפעילות המשטרתית במגזר הלא יהודי כחלק מהחלטת הממשלה 1539.
יאיר אידר: כמו כן, הפנייה מבצעת שינויים פנימיים בתקציב המשרד.
יאיר אידר: בין היתר, תקצוב הוצאה מותנית בהכנסה שעיקרה החזר עמלות בנק הדואר מקנסות תעבורה ועבור החזר של כספים של ניהול רכוש מחולט.
משה גפני: תסביר עוד פעם מהתחלה, אני מתנצל.
יאיר אידר: קודם כל, זה תגבור של 17.4 מיליון שקל עבור תגבור הפעילות המשטרתית במגזר הלא היהודי.
יאיר אידר: הפנייה נועדה לתגבר את תקציב המשרד לביטחון הפנים בסך של 17.4 מיליון שקל עבור מימוש תוכנית לתגבור הפעילות המשטרתית במגזר הלא יהודי כחלק מהחלטת הממשלה 1539 מיום ה-21 במרץ.
משה גפני: מה אומרת החלטת הממשלה?
יאיר אידר: בהחלטת הממשלה מדובר בתגבור הפעילות המשטרתית במתחמים במגזר הלא יהודי.
יאיר אידר: פה מדובר במתחם נצרת.
משה גפני: על מה נלחמים?
יאיר אידר: בפשיעה.
משה גפני: בפשיעה, לא עבירות תנועה.
משה גפני: מלחמה יכולה להיות על כמה נושאים.
משה גפני: זו מלחמה בפשיעה.
משה גפני: זה מה שקורה עכשיו עם הפשע והרציחות.
יאיר אידר: בנוסף, הפנייה מתגברת תקציב המשרד בהוצאה מותנית בהכנסה עבור החזר עמלות בנק הדואר מקנסות תעבורה ועבור ניהול רכוש מחולט.
משה גפני: אין?
משה גפני: הצבעה בעד – רוב נגד – אין נמנעים – אין פניות 156, 157 אושרו.
משה גפני: פנייה מס' 161 – רשות המים.
משה גפני: נעשה משהו ברשות המים עם הנושא של הנכים?
דוברת: לא שידוע לי.
משה גפני: אני מבקש מרשות המים – היתה התחייבות שלהם, התחייבות.
משה גפני: אני לא מדבר על אלף ואחד נושאים.
משה גפני: היתה התחייבות להפחית או לאפשר צריכת מים מוגברת יותר, מה שהיה לכל הדעות.
משה גפני: היתה התחייבות גם של שאול מרידור, וגם של מנהל רשות המים הקודם, וגם של מועצת רשות המים שייתנו מכסת מים גבוהה יותר לנכים, ולא נעשה כלום.
משה גפני: עד שלא יעשה משהו, לא להעביר לפה פניות.
משה גפני: פניות 162 עד 164 – משרד הבריאות.
רועי כפיר: שלום, רועי כפיר רפרנט בריאות.
רועי כפיר: הפנייה התקציבית נועדה להקצאת תקציבי פיתוח במשרד הבריאות לכמה נושאים.
רועי כפיר: קודם כל, 37.5 מיליון שקל למימון פרויקטים במסגרת חיזוק הצפון בבתי החולים בנהריה ואשקלון - קוראים לזה הצפון מאשקלון, סך של 1,500 – זאת אומרת מיליון וחצי – לבינוי בבית החולים לב השרון, והקצאת הרשאה להתחייב למענק הקמה לבית החולים החדש שייבנה באשדוד.
יעקב אדרי: כמה אתם מבקשים להעביר עכשיו?
רועי כפיר: כרגע זה רק הרשאה להתחייב.
רועי כפיר: הכסף יצא בעוד זמן.
רועי כפיר: ייקח זמן עד שהוא ייצא.
שי חרמש: היות והנושא של אשדוד הוא נושא שכבר העסיק אותנו בחמש השנים האחרונות לא אחת, שאלה לי אליכם.
שי חרמש: מה חלקה ומה גודל השתתפותה הסופית של הממשלה בפרויקט?
שי חרמש: לא אומר את דעתי.
רועי כפיר: הממשלה משתתפת רק בהקמה ב-468 מיליון שקלים, אם אני לא טועה.
רועי כפיר: פלוס מע"מ זה יוצא 560 מיליון שקל.
שי חרמש: סכום סופי ומוחלט?
רועי כפיר: כן, זה עומד להיחתם.
רועי כפיר: בשביל זה אנחנו מעבירים את הפנייה שאפשר יהיה לחתום ולהתחיל בהקמה.
שי חרמש: מי לוקח את זה?
שי חרמש: מכבי אסותא?
רועי כפיר: כן, חברת בת של מכבי.
שי חרמש: האם אנחנו גומרים את חלקנו עם הסכום הזה, ולא יבואו הנה עוד הפעם?
יעקב אדרי: אתה לא יכול לדעת מה יהיה בהמשך.
יעקב אדרי: יהיו התייקרויות, זה בלתי צפוי, אתה יודע.
שי חרמש: לא, אני שואל את שר הבריאות.
שי חרמש: גפני, הנושא הזה עורר פה הרבה דיונים לא פשוטים.
שי חרמש: דעתי, לפחות, היתה אז ברורה נגד בית החולים כדי לחזק את אשקלון.
שי חרמש: שר הבריאות לשעבר גם לא היה חסיד גדול של העניין.
פניה קירשנבאום: איך אתה נגד?
פניה קירשנבאום: אנחנו במחסור במיטות.
פניה קירשנבאום: בעולם השלישי אין מצב כזה.
שי חרמש: אני רוצה דבר אחד לפרוטוקול, גפני, שבכנסת השמונה-עשר וגם בתשע-עשרה בזה נגמר החשבון.
יעקב אדרי: הוא יכול להגיד כן, ואחרי זה הממשלה תגיד אחרת.
שי חרמש: בזה נגמר?
קריאה: זו כל התמיכה שניתנת להקמה ו- - -
קריאה: בינתיים, אתה לא יכול לדעת מה יקרה.
שי חרמש: אני רוצה לקבל הודעה שזה סכום סופי ומוחלט.
יעקב אדרי: הוא פקיד של האוצר, ומה אתה רוצה ממנו?
קריאה: איך אתה יכול לקבל?
קריאה: הודעה כזאת שר האוצר צריך להגיד, לא הוא.
משה גפני: אין, מי נמנע?
משה גפני: הצבעה בעד – רוב נגד - אין נמנעים – אין פניות 162 עד 164 אושרו.
משה גפני: אורי, אסור לדבר בפלאפון בוועדה.
משה גפני: אם אתה מדבר עם העוזרת שלך - מנסים לעשות עכשיו את הפגישה.
אורי אריאל: אני מנסה לתאם את הפגישה.
משה גפני: הפגישה מתקיימת.
משה גפני: אני מבקש להוריד את הרביזיה כי אם אתה לא מסיר את הרביזיה אני מצביע עליה.
אורי אריאל: תצביע, אל תאיים עליי.
אורי אריאל: אל תנהל מולי דין אחר מאשר אתה מנהל מול אחרים.
אורי אריאל: למה אני מקבל יחס - - -
משה גפני: אני עומד פה באמצע הדיון ולא מקשיב למה שהם אומרים, כי אני אמרתי שאני מסכים איתך בעניין הזה של פגישה.
משה גפני: איתן דנגוט הודיע פה תוך כדי הדיונים שהוא ישמח להיפגש איתך ומייד.
אורי אריאל: שמחת זקנתי.
אורי אריאל: תודה רבה שהוא מוכן להיפגש.
משה גפני: אני עוד לא מכיר חבר ועדה שמקבל יחס כזה כמוך, לא מכיר.
משה גפני: אני אראה לך את כמויות הרביזיות שלך שאני לא מצביע עליהן.
משה גפני: אני מבקש מהעוזר שלי שהעוזרת שלך עם העוזר של איתן דנגוט קובעים את המועד.
משה גפני: אני מבקש לאשר את הפנייה, ואני מבקש שתסיר את הרביזיה בגלל שהפגישה מתקיימת.
אורי אריאל: אני לא מוריד את הרביזיה.
אורי אריאל: תסלח לי, היא מתקיימת כמו שאתה מתוך רצון טוב – אני מדגיש – אמרת לי: תוך יומיים יש פגישה.
אורי אריאל: - - - וקבעת, ולקח חודשיים.
אורי אריאל: אז מה אתה אומר לי - - -
משה גפני: אני מתחייב לזה.
אורי אריאל: אבל, התחייבת גם אז מתוך רצון טוב.
משה גפני: אמרתי שאני אעשה את זה ועשיתי, ודיברתי איתו.
משה גפני: משום מה הוא חזר בו.
משה גפני: הוא אמר סיבות.
משה גפני: נגמר העניין הזה, הפגישה מתקיימת.
אורי אריאל: סלח לי, כשהיא תתקיים - - - תדע.
משה גפני: מס' פנייה לוועדה 165 - מקצועות שוחקים, זה דבר חשוב.
יובל צלנר: יובל רז מהחשב הכללי באוצר.
יובל צלנר: הפנייה היא הסכם מקצועות שוחקים על 600 מיליון שקל עם התאחדות התעשיינים וההסתדרות.
יובל צלנר: הם הקימו עמותה למקצועות שוחקים.
יובל צלנר: ההסכם הזה בא לתת סיוע לכאלה שעובדים במקצועות שמוגדרים מקצועות שוחקים ונפגעו כתוצאה מהעלאת גיל הפרישה.
אורי אריאל: כגון?
יובל צלנר: בהגדרת המקצועות נתנו כל מיני קריטריונים, ואם אתם רוצים אני אגיד מה הם.
משה גפני: אנחנו קיימנו על זה כמה דיונים.
משה גפני: תאמר את הרשימה.
יובל צלנר: הקריטריונים הם עבודה פיזית בתנאים אקלימיים קשים, עבודה בסביבת רעש ושחיקה, משמרות לילה בפנים, וכל הדברים האלה.
משה גפני: קיימנו כמה דיונים בנושא מקצועות שוחקים.
משה גפני: היה סיכום, היה צריך לבצע את זה.
משה גפני: זה לא בוצע במשך זמן רב.
משה גפני: העלו את זה כמה חברים כאן לדיון.
משה גפני: זה הרבה זמן.
משה גפני: זה היה מחדל של הממשלה.
משה גפני: מקצועות שוחקים זה עבודה במשמרות, זה עבודת כפיים.
משה גפני: יכול להיות שגם מורים.
אורי אריאל: למתי התקציב?
אורי אריאל: האם הוא לשנה?
יובל צלנר: לעשר שנים.
יובל צלנר: ההרשאה היא להתחייב על 600 מיליון כשכל שנה היא 60 מיליון שקל.
משה גפני: מי בעד אישור הפניה ירים את ידו?
משה גפני: הצבעה בעד – רוב נגד – אין נמנעים – אין פנייה מס' 165 אושרה.
משה גפני: בקשות לרביזיה
משה גפני: אני עובר לסעיף האחרון בסדר-היום: בקשות רביזיה.
משה גפני: אני מבקש מחבר הכנסת אורי אריאל - יש בקשה לרביזיה שלו.
משה גפני: אמרתי קודם שמדובר בתשלום משכורות.
משה גפני: באמת, זה הנושא.
משה גפני: זה היה צריך להיות בישיבה הקודמת כשאני ביקשתי ממך.
משה גפני: על כל פנים, מדובר על תשלומי שכר.
משה גפני: אני מסכים לגמרי.
משה גפני: אמרתי אז שתהיה פגישה, ודיברתי עם האלוף ודיברתי איתך והפגישה היתה אמורה להיקבע, ומשום מה הוא חזר בו, ואת ה"משום מה" אני משאיר – נשאיר את זה.
משה גפני: ואז אמרנו: בסדר, אל תסיר את הרביזיה, ונישאר עם הרביזיה וכל מה שנלווה לעניין הזה.
משה גפני: אני ביקשתי ממך בישיבה הקודמת כי באמת השתכנעתי שמדובר בשכר.
משה גפני: מדובר בהעברה שהיא לא העברה של מי יודע מה.
משה גפני: היא לא העברה שהיא יוצרת מצב אידיאולוגי.
משה גפני: ההעברה הזאת היתה צריכה להיות באותה ישיבה, זה חלק מאותו נושא, חלק אינטגראלי לגמרי.
משה גפני: זה לא הובא, זה התעכב באוצר – עד שהעבירו, עד שלא העבירו.
משה גפני: זה עבר לישיבה של היום.
משה גפני: זה חלק מהנושא ההוא.
משה גפני: אם הוא היה אומר לי כמו שהוא אמר לי אז שהוא לא רוצה את הפגישה הזאת – בסדר.
משה גפני: אני מאפשר לחברי ועדה לנהל את המאבקים שלהם בגדר הסבירות.
משה גפני: הוא הודיע – הוא ישמח להיפגש איתך, והוא יעשה את זה בהקדם.
משה גפני: אמרתי לעוזר שלי שאני לא מסתפק בזה, ושאני מבקש לקבוע מועד.
משה גפני: העוזר של איתן דנגוט עומד עכשיו בקשר עם העוזר.
משה גפני: האם יש לך עוזרת שהיא קובעת פגישות?
משה גפני: הוא מתאם עכשיו איתה את המועד.
משה גפני: אני אומר לך, אל תביא אותי לזה לזה בגלל שאני אצביע.
משה גפני: יש העברות שלהם כל הזמן.
משה גפני: כל חברי הוועדה שמעו הכול, כולם יודעים.
משה גפני: תהיה אתה צודק.
יעקב אדרי: אורי, אנחנו נהיה איתך בפעם הבאה, אל תדאג.
אורי אריאל: קודם כל, אני דואג.
משה גפני: לא, תהיה צודק.
משה גפני: אני מבקש ממך שתסיר את זה.
אורי אריאל: הבקשה הזאת היא בקשה שנועדה לפגוע ביהודים שממלאים את כל תפקידיהם ואחריותם ביהודה ושומרון.
אורי אריאל: זה נובע ממניעים פוליטיים שאינם יכולים להתקבל על הדעת.
אורי אריאל: אם זה היה קורה בכל מגזר אחר – לא חשוב, עירוני כזה, כפרי כזה, חרדי ההוא – אף אחד לא היה מסכים, ובצדק, ואני הייתי תומך.
יעקב אדרי: האם אתה מאשים את האלוף דנגוט בשיקולים פוליטיים?
שי חרמש: - - -אכיפת חוק, זה הכול.
אורי אריאל: הדבר השני, עם כל הכבוד ודאי שחשוב התוכן.
אורי אריאל: לא חסר לי פגישות, לא עם האלוף דנגוט, ולא עם אף אחד.
אורי אריאל: עם מי שארצה להיפגש, אני אפגש.
משה גפני: אבל, כאן היה לזה משמעות, גם משמעות ציבורית.
אורי אריאל: תראה מה קורה פה, זה פשוט מעליב – זה האמת.
אורי אריאל: אני צריך לנקוט בדרכים שהן יוצאות דופן – לא עושים פה כל דקה רביזיה - כדי שמישהו יסכים להיפגש.
אורי אריאל: לא חשוב מי זה עכשיו, לצורך דיוננו זה האלוף דנגוט.
אורי אריאל: אתה אישית כיושב-ראש ועדה צריך לעמול על זה שכבודו יסכים להיפגש עם חבר כנסת.
אורי אריאל: אתה מבין לאן הגענו בכלל?
אורי אריאל: הדבר השלישי הוא שבדיון הקודם שהיה פה לפני יום העצמאות גם אתה וגם אחרים הסבירו לי, ואמרו לי שלא להתעקש ואלה דברים חשובים.
אורי אריאל: אמרו לי שיש עוד בקשה שהיא בקנה, ובפעם הבאה תגיש רביזיה.
אורי אריאל: עכשיו אתה אומר: לא, בפעם הזאת שהגיעה אל תגיש.
אורי אריאל: תגיש בפעם הבאה.
אורי אריאל: הדבר האחרון - עם כל הכבוד והרצון שלך, והיה לך, וטיפלת ועמלת בעניין הזה, בסוף האלוף דנגוט – אני לא רוצה להשתמש במילה שיטה בך – אבל, עשה פוזה של כן.
אורי אריאל: אבל, בעצם לא.
אורי אריאל: עם כל הכבוד גם עכשיו - אני יודע שאתה רוצה, אני יודע שאתה מטפל, והנה כבר עכשיו מנסים לעשות את זה הכי מהר - זה לא אומר שזה יהיה.
אורי אריאל: עם כל הכבוד, אתה לא מנהל את האלוף דנגוט, הוא מנהל את עצמו.
אורי אריאל: לכן, אני מבקש ממך לא לשנות מהנוהג הנהוג.
משה גפני: לא, אין נוהג נהוג.
משה גפני: אני מבקש להשיב על מה שאמרת.
משה גפני: אין בעיה, אתה בשביל לעשות פגישות, וכל אחד פה בשביל לעשות פגישות לא צריך סנקציות בוועדה - זה לא עומד לדיון.
משה גפני: הנושא הוא לא הפגישה בין חבר הכנסת אורי אריאל לאלוף איתן דנגוט – לא זה עומד לדיון, ולפי דעתי אתה גם יודע את זה.
משה גפני: בפגישה הזאת מדובר על משהו שהוא מעבר לנושא של פגישה בין חבר ועדה לבין איש שהוא במקרה הזה אלוף בצבא.
אורי אריאל: מה "מעבר"?
משה גפני: יש מעבר, ואתה יודע שיש מעבר.
משה גפני: יש מעבר.
משה גפני: יש משמעות לנושא הפגישה הזאת, ואפילו משמעות ציבורית – יש.
משה גפני: אני מעדיף לומר לך את זה בארבע עיניים מלהגיד את זה בצורה הזאת.
משה גפני: לא מדובר על פגישה.
משה גפני: הוא לא שיטה בי.
משה גפני: הוא אמר לי את ההתלבטות שלו, ואני חושב שעל חלק מזה אפילו דיברתי איתך.
משה גפני: בסוף הוא אמר: אתה יודע מה?
משה גפני: אני אבוא לוועדה.
משה גפני: אני לא רוצה פגישה, אני רוצה בוועדה.
משה גפני: הוא בא לוועדה, ועד שהוא לא בא לוועדה לא הצבעתי על הרביזיה שלך.
משה גפני: הוא בא לוועדה.
משה גפני: הוא אומר עכשיו: אני מוכן שוב לבוא לוועדה כדי להסביר וכו'.
משה גפני: אמרתי – לבוא לוועדה כבר היה.
משה גפני: אני רוצה את הפגישה הזאת שיש לה משמעות.
משה גפני: הפגישה הזאת נקבעת.
משה גפני: מה שאמרתי בישיבה הקודמת שיש עוד העברות בקנה – זו לא ההעברה הזאת.
משה גפני: יש עוד העברות שהם צריכים להביא שעניינן לא משכורות, אלא עניינן דברים אחרים.
אורי אריאל: זה אפודי מגן.
אורי אריאל: מה תגיד לי על אפודי מגן?
אורי אריאל: אני כבר אומר לך שאני אצביע בעד.
משה גפני: כן, אבל לא כל דבר זה אפודי מגן.
משה גפני: לכן, אני מבקש ממך להסיר את הרביזיה.
משה גפני: הפגישה תתקיים, ואני מתחייב לה.
משה גפני: ואם היא לא מתקיימת אז תאמין לי – פה על שולחן הוועדה יש כל יום משהו אחר.
משה גפני: הסרת?
משה גפני: מי בעד הרביזיה של חבר הכנסת אורי אריאל?
משה גפני: הצבעה 1 - בעד 3 - נגד הרביזיה נפלה.
משה גפני: הרביזיה נפלה.
משה גפני: אני מברך את כולם שחזרו מהפגרה, אגב שבוועדת הכספים לא היתה פגרה; ניסיתי בשבוע של יום העצמאות שלא לעשות ישיבה, גם לא הצלחתי, אז חוץ מחול המועד עשינו כל הזמן, ולא היה חופש, אבל בסדר.
משה גפני: יש לנו שלושה סעיפים על סדר היום, אני מבקש להפוך אותם לדיון משולב.
משה גפני: יש סעיף ראשון, הצעת חוק ממשלתית, שהיא מבקשת להקפיא את הפחתת המס הישיר, או יותר נכון לדחות את יישום הרפורמה במסים הישירים בשנה, דהיינו ההפחתה שאמורה להיות ב-1.12 תידחה, ואז הרפורמה תסתיים במקום ב-2016, ב-2017.
משה גפני: זו ההצעה שההממשלה מבקשת.
מגלי והבה: ראש הממשלה מסכים לזה?
מגלי והבה: כל התעמולה שלו לבחירות- - -
מגלי והבה: צריך להעיף אותו מהשלטון.
ציון פיניאן: תחליף אותו בציפי?
ציון פיניאן: זה אסון.
ציון פיניאן: אוי ואבוי, ציפי.
יואל חסון: אם לא שמת לב, האסונות במזרח התיכון באים בתקופת נתניהו.
ציון פיניאן: היו אסונות יותר קשים בתקופת ציפי לבני ובתקופת אהוד אולמרט.
ציון פיניאן: אלה האסונות הכי קשים שהיו למדינה.
שי חרמש: אפשר לדון על המסים?
יואל חסון: יש לי הערה – הרי אם הממשלה באה ומבקשת היום לעכב או לא לייצר את ההורדה הזאת במסים הישירים, אצלי בוועדה לביקורת המדינה אמר מנכ"ל משרד האוצר, שהסיבה שיש עלייה במסים העקיפים, זה בגלל שהיתה ירידה במסים הישירים, והיה צריך להשלים את זה באיזשהו מקום, אז אם עכשיו מבטלים את המסים הישירים, ואין את ההורדות, אז שגם יטפלו בעקיפים.
משה גפני: אגב, יש הבדל עצום בין הוועדה לביקורת המדינה לבין ועדת הכספים.
יואל חסון: אצלי צריך להגיד אמת.
משה גפני: אמת צריך להגיד בכל מקום, ולא תמיד אומרים בכל מקום.
משה גפני: ההבדל הוא שבוועדה לביקורת המדינה היושב-ראש הוא מקדימה, ובוועדת הכספים היושב-ראש הוא מיהדות התורה, ולכן לא הבנתי מה היה פתאום הקשר לראש הממשלה.
יואל חסון: אדוני, לכן אין צורך להעלות את המסים העקיפים יותר.
יואל חסון: צריך להחזיר אותם לרמה שהיו קודם.
משה גפני: אני מדבר על הדיון המשולב.
משה גפני: הנושא הראשון, שהוא הקפאת ההפחתה או דחייתה בשנה, הנושא השני הוא העלאה במחירי הדלק, והנושא השלישי הוא שתי הפחתות רוחביות, שנמצאות על סדר היום, כלומר שניים ל-2011 ושניים ל-2012.
משה גפני: אני רוצה להסביר לחברי הוועדה מה הדיון המשולב בעניין הזה, ואומר מה אני חושב להציע בסוף הדיון המשולב, אבקש גם שתתקיימנה הצבעות על זה.
משה גפני: אנחנו קיימנו כמה דיונים לגבי מדיניות המס.
משה גפני: במציאות הזאת שבה מפחיתים, ואמר את זה יואל חסון יפה, אנחנו פה מדברים על זה הרבה, בוועדה לביקורת המדינה עוסקים בהרבה דברים, אבל אנחנו עוסקים פה בכסף, בעיקר במדיניות המס.
משה גפני: אנחנו דיברנו על המצב הזה, שבו המסים הישירים, שהם מסים פרוגרסיביים, הם פוחתים כל הזמן – גם המס על יחידים וגם על חברות.
משה גפני: לעומתם, המסים העקיפים, שהם מסים רגרסיביים, הם לא מתחשבים בהכנסתו של האדם, במצבו הכלכלי, המסים העקיפים עולים.
משה גפני: אנחנו הצטרפנו, וזה שמחה גדולה שהצטרפנו, למדינות ב-OECD.
משה גפני: בדקנו במהלך דיונים כאן בוועדה, מה המצב של מדינת ישראל לעומת מדינות ה-OECD בכל מה שקשור למדיניות המס.
משה גפני: מתברר, ואני לא רוצה לומר באופן מדעי, אבל אגיד באופן כללי - אנחנו נמצאים במקום נמוך במסים הישירים, במס החברות, ואנחנו נמצאים במקום גבוה מאוד במסים העקיפים.
משה גפני: כלומר זאת מדיניות, שלדעתי ולדעת הוועדה כאן, יש בה הגיון כלכלי, אבל אין בה לחלוטין היגיון חברתי.
משה גפני: אנחנו תמיד צריכים למצוא את האיזון בין הנושא הכלכלי לבין הנושא החברתי.
משה גפני: יש בה היגיון כלכלי, כי טענתו של ראש הממשלה ושר האוצר, בשיחות שאני קיימתי אתם, וגם הם אומרים את זה, אני חושב, גם בדברים שהם אומרים לציבור, בעצם העובדה שמדיניות המס היא נמוכה – גם מס החברות וגם מס הכנסה, מעודד הקמת מפעלים, מעודד אנשים לבוא לכאן עם תעסוקה לאנשים, ולכן המציאות הזאת של הפחתת המס היא מדיניות נכונה כלכלית.
משה גפני: אני סבור, ואמרתי להם את זה, ואני אומר את זה גם כאן – הגזמנו בתהליך הזה.
משה גפני: בהפחתת המס אנחנו כבר לא מתחרים עם מדיניות אחרות, כי מדיניות המס פה היא מדיניות נכונה, המציאות שהמצב הכלכלי של מדינת ישראל, ברוך השם, המצב הכלכלי הוא איתן וחזק, ואנחנו מקווים שכך יימשך.
משה גפני: אין שום סיבה שהאזרחים יסבלו כתוצאה מהעלאת המסים העקיפים.
משה גפני: מתי שהממשלה החליטה על העלאת מחירי הדלק, מחירי הדלק היו יחסית נמוכים.
שלמה מולה: לא בישראל.
משה גפני: גם בישראל.
שלמה מולה: עד מתי?
משה גפני: ניכנס לדיון ואומר, אני רק רוצה לומר את הכותרות.
משה גפני: מחירי הדלק התחילו לעלות באופן חמור בעולם, ואז מחירי הבלו והמע"מ שהיתוסף על מחירי הדלק הפכו להיות בלתי נסבלים.
מגלי והבה: הקביעה הזאת לא מדויקת.
מגלי והבה: הקביעה שמחירי הדלק בעולם האמירו – מחיר חבית הנפט, פי יותר- - -
משה גפני: אתה טוען שאין קשר בין העלאת מחירי הדלק לבין המסים שמיתוספים על מחירי הדלק, אבל כשמחירי הדלק בעולם עולים, זאת עובדה.
יואל חסון: אדוני, הוא אומר בצורה פשוטה: זה לא קדאפי, זה ביבי, וזאת האמת, וצריך להגיד את זה בצורה ברורה.
יואל חסון: חבית דלק, 147 דולרים- - -
משה גפני: יש לך ישיבה ב-11:00 על מירון, ואני רוצה לאפשר לך לדבר לפני מירון.
משה גפני: ולכן אנחנו נמצאים גם בסעיף הזה של העלאת מחירי הדלק, אנחנו מקיימים את הדיון הזה, תכף אומר לוועדה מה אציע בסוף הדיון.
משה גפני: והדבר האחרון, שגם הוא קשור לזה - דרשנו בוועדה גם את הנושא של הכיבוי, הנושא של מה שהיה בעקבות השריפה בכרמל, המציאות שהכיבוי נתפש כאן באותה תקופה כמי שכמעט ואין לו תקציבים לצורך העניין, ואני דרשתי מראש הממשלה גם הפחתה במחירי התחבורה הציבורית.
משה גפני: ראש הממשלה אז קיים מסיבת עיתונאים בעקבות דיונים שהתקיימו בין חברים, חלק מחברי הוועדה, עם ראש הממשלה ועם שר האוצר.
משה גפני: הופחתו מחירי התחבורה הציבורית, ואז דובר על הפחתה רוחבית כדי לממן את זה.
משה גפני: לי היו כמה דיונים עם שר האוצר ועם אנשי משרד האוצר, ואמרתי: אני לא אביא הפחתה רוחבית כל כך גדולה לוועדה- - -
יעקב אדרי: אמרתם את זה בקול רם.
משה גפני: ואז, לאחר דיונים שהתקיימו, הוחלט שחצי מהתקציב להנחות בתחבורה הציבורית ולכיבוי, מה שנלווה לזה, חצי יבוא מתקציב עתידי של משרדי הממשלה, בעיקר משרד התחבורה, ששם יש סדרי גודל עצומים של תקציבים לתשתיות, וזה יידחה, זה גם לא יפגע בתשתיות בסופו של דבר, וחצי יבוא מהפחתה רוחבית שתהיה מאוד בשוליים, משרד החינוך כמעט לא ייפגע, המשרדים החברתיים כמעט לא ייפגעו, ואת זה תכף נראה בהפחתה הרוחבית.
משה גפני: אני פותח את הדיון לעניין הזה, אבל מה שאני מתכוון להציע, שנדע איפה אנחנו עומדים.
משה גפני: אנחנו במחירי הדלק נמצאים במצב שבו הממשלה העלתה את מחירי הבלו על הדלק ב-20 אגורות ב-2011 וב-40 אגורות ב-2012.
אייל אפשטיין: ה-40 אגורות זה ביחס ל-2010.
קריאה: זה רק על הסולר, לא על הבנזין.
קריאה: הבנזין – הפחיתו.
משה גפני: ב-1.1.12 הנהג ישלם עוד 40 אגורות למחירי הדלק.
משה גפני: מה שקרה, בעקבות דיונים שהתקיימו כאן בוועדה, וכנראה גם לחץ ציבורי, הוחלט שאת ה-20 אגורות של 2011 מבטלים, ולא העלו את ה-20 אגורות ב-2011.
משה גפני: מחירי הדלק עומדים לרדת בגלל הירידה של מחירי הדלק בעולם, ובינואר 2012 צפויה להיות העלאה משמעותית של 40 אגורות, ביחס ל-2010.
משה גפני: אם אתה ממלא דלק בדצמבר 2011, תשלם פחות 40 אגורות ממה שתשלם בינואר 2012, לפי המתווה הקיים.
משה גפני: ולכן אני אבקש – נקיים את הדיון, מגיעים לפה אנשים חשובים כמו יהודה נסרדישי, למשל, מנהל רשות המסים, בוקר טוב, אדוני.
יהודה נסרדישי: פתיחה טובה לוועדת הכספים.
משה גפני: אנחנו תכננו אותה.
משה גפני: רציתי לעשות את זה בפגרה, אבל אמרתי: בפגרה אתה עסוק, וזה.
משה גפני: רציתי שזה יהיה בתחילת כנס הקיץ.
יהודה נסרדישי: שיהיה כנס מוצלח, ותעביר הרבה חוקים.
משה גפני: אנחנו נדבר עם אנשי משרד האוצר, עם אנשי רשות המסים, עם הממשלה, אבל אני אבקש בסופו של דבר להצביע על כך, שאנחנו נדחה את המס על היחידים בשנה, כלומר בינואר 2012 תידחה ההפחתה של האחוז אחד, כפי שהממשלה מבקשת, הרפורמה תידחה ל-2017, שזה בערך 700-800 מיליון שקל.
משה גפני: אנחנו נוסיף גם דחיית ההפחתה במס על חברות, שזה עוד אחוז, שזה נותן עוד 700-800 מיליון שקל, ואני אבקש לדחות את ההעלאה של מחירי הדלק גם בשנה, שזה בסביבות מיליארד וחצי שקל, כלומר ההעלאה של 2011 בוטלה, וההעלאה של 2012 תידחה בשנה עד סיום התקציב הדו-שנתי, ונראה מה שקורה בהמשך, האם מחירי הדלק בעולם עולים, האם הם יורדים.
מירי רגב: אבל זה לא קשור למחירי הדלק בעולם אלא לבלו.
מגלי והבה: צודקת.
משה גפני: אני רוצה להשלים.
משה גפני: אני רוצה להסביר לחברים את מה שאני מציע.
משה גפני: אנחנו צריכים לאשר חוק.
משה גפני: זה הסעיף הראשון בסדר היום, ואנחנו צריכים להביא אותו בקריאה שנייה ושלישית למליאת הכנסת, דהיינו דחיית הפחתת המס הישיר.
משה גפני: אני מבקש לחוק הזה להוסיף דחיית הפחתת מס החברות.
משה גפני: לא לבטל שום דבר- -
יעקב אדרי: לא מופיע בחוק.
משה גפני: אני מבקש להוסיף דחיית ההפחתה במס החברות.
משה גפני: אני מאוד מכבד את הממשלה, אבל אני לא עובד אצלם.
משה גפני: נוסיף את זה.
משה גפני: החוק הזה, שיובא לקריאה שנייה ושלישית, אם הוועדה תאשר אותו, נותן בסביבות מיליארד ו-400 או מיליארד ו-500 מיליון שקל, ואז נדרוש משר האוצר להוציא צו על דחיית העלאת הבלו על הדלק בינואר 2012.
מירי רגב: לא נשאר את החוק עד שנדע שזה קיים.
משה גפני: נדחה אותו ל-2013, ונראה אז- - -
משה גפני: חברת הכנסת רגב, הגמרא אומרת:
משה גפני: הכול יודעים כלה למה נכנסת לחופה, לא על הכול מדברים.
משה גפני: את לא צריך להגיד מה אעשה אם לא יהיה הצו.
משה גפני: ואז אנחנו נצטרך לקבל החלטה.